Έρμος ποταμός

Ο Έρμος (τουρκικά: Gediz Nehri) είναι ο δεύτερος μεγαλύτερος ποταμός της Δυτικής Τουρκίας που εκβάλει στο Αιγαίο.  Πηγάζει από τα όρη Μουράτ στην περιοχή της Κιουτάχειας και εκβάλει στο Αιγαίο βόρεια της Σμύρνης. Το συνολικό μήκος του ποταμού είναι 401 χιλιόμετρα. Ο Έρμος χώριζε στην αρχαιότητα την περιοχή της Αιολίδας από την Ιωνία με εξαίρεση την Φώκαια που ήταν η μόνη Ιωνική πόλη βορειότερα του ΈρμουΣτράβων Γεωγραφικά, βιβλίο XIV ἔστι δ´ οὖν ἀπὸ τοῦ Ποσειδίου 
τοῦ Μιλησίων καὶ τῶν Καρικῶν ὅρων μέχρι Φωκαίας καὶ τοῦ Ἕρμου
τὸ πέρας τῆς Ἰωνικῆς παραλίας.. Στις όχθες του Έρμου κατά την αρχαιότητα ήταν χτισμένη η Μαγνησία του Σιπύλου. Στη θέση της σήμερα βρίσκεται η πόλη Μανίσα. Στα νότια της κοιλάδας του Έρμου, στους πρόποδες του όρους Τμώλος βρίσκονταν οι Σάρδεις, η πρωτεύουσα των Λυδών. Στο σημείο αυτό ο Έρμος δεχόταν τα νερά του παραπόταμού του, Πακτωλού.Ηρόδοτος 5.101
συνέῤῥεον ἔς τε τὴν ἀγορὴν καὶ ἐπὶ τὸν Πακτωλὸν ποταμόν, ὅς σφι ψῆγμα χρυσοῦ καταφορέων ἐκ τοῦ Τμώλου διὰ μέσης τῆς ἀγορῆς ῥέει καὶ ἔπειτα ἐς τὸν Ἕρμον ποταμὸν ἐκδιδοῖ, ὁ δὲ ἐς θάλασσαν

Παραπομπές

Ερμος
Κατηγορία:Ιωνία